《曲水亭怀古二首 其一》
清代·荣汝楫

九峰山下水九曲，曲水水边旧有亭。著屐独来踏秋叶，流觞无复集研汀。

松间芳沼自涵碧，寺外好山空复青。是宋是唐两难问，残碑太息半飘零。

作者简介：荣汝楫(1833--1894)。字作舟，号拙庵，清无锡人。汉璋长子。幼从王柏亭学。工制艺词章。咸丰三年(1853)邑庠生，十一年拔贡。朝考得教职，待选于家。教授里中，族中子弟及百里外。